200 HISTORIA VI17E ET MORTIS. 



claudunt, ut semen coriandri praeparatum, cotonea, 

 et pyra fragrantia assata, somnum inducunt placi- 

 dum ; ante omnia, juvenili aetate, et maxime iis, qui 

 habent ventriculum satis fortem, prodest haustus 

 bonus aquae purae, crudae, in introitu lecti. 



Man datum. De ectasi voluntaria, sive procurata, 

 atque de cogitationibus defixis et profundis (mo&quot; 

 do sint absque molestia) nihil habeo comperti ; 

 faciunt proculdubio ad intentionem, et densant 

 spiritus, etiam potentius quam somnus : cum 

 sensus asque, aut magis sopiant et suspendant : 

 de illis inquiratur ulterius. Atque de somno 

 hactenus. 



79. Quatenus ad motum et exercitia ; lassitude 

 nocet, atque motus et exercitatio quae est nimis ce- 

 leris et velox, quales sunt cursus, pila, gladiatoria, 

 et similia ; et rursus cum impetus extenditur ad 

 ultimas vires et nixus, quales sunt saltus, lucta, et 

 similia. Certum enim est, spiritus in angustiis po- 

 sitos, vel per pernicitatem motus, vel per ultimos 

 nixus, fieri postea magis acres et praedatorios. Ex 

 altera parte exercitia quae satis fortem cient motum, 

 sed non nimis celerem, aut ad ultimas vires (quales 

 sunt saltatio, sagittatio, equitatio, lusus globorum, 

 et similia) nihil officiunt, sed prosunt potius. 



Veniendum jam ad affectus et passiones animi, 

 et videndum, qui ex ipsis ad longaevitatem sint noxii, 

 qui utiles. 



